På 1990-tallet rammet en rekke matskandaler Europa, som kugalskap , høye nivå av dioksin i landbruksprodukter samt avføring funnet i kyllingfor. Med bakgrunn i disse skandalene publiserte Europakommisjonen i januar 2000 Kommisjonens hvitbok om mattrygghet hvor drastiske endringer i det europeiske mattrygghetssystemet ble lagt frem. Dette inkluderte blant annet en drastisk revisjon av den europeiske matloven, opprettelsen av EFSA, samt utvikling av de nasjonale kontrollsystemene for mat.